ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660012619
ขอให้แก้ไขปัญหาการสูบระบายน้ำเสียจากหมู่บ้านชลนิเวศน์ลงสู่บ่อน้ำสาธารณะ บริเวณ ด้านหน้าหมู่บ้านประชานิเวศน์ 1 แขวงลาดยาว เขตจตุจักร กรุงเทพมหานคร จุดสังเกต อยู่ใกล้กับสถานีรถไฟฟ้าวัดเสมียนนารี เนื่องจากผู้ร้องแจ้งว่าหมู่บ้านชลนิเวศน์ได้ทำการสูบระบายน้ำเสียออกจากหมู่บ้าน (ไม่ทราบที่มาแน่ชัดว่าเป็นน้ำเสียจากการทำสิ่งใดและไม่มีเวลาสูบน้ำที่ชัดเจน) ซึ่งในหมู่บ้านมีโรงสูบน้ำ 2 แห่ง บางครั้งสูบระบายน้ำช่วงเวลากลางคืน บางครั้งเป็นเวลากลางวัน แต่เมื่อฝนตกจะมีการสูบระบายออกจากหมู่บ้านทุกครั้ง และระบายน้ำเสียลงสู่บ่อน้ำสาธารณะที่อยู่ด้านหน้าหมู่บ้านประชานิเวศน์ 1 ซึ่งอยู่ในเขตพื้นที่เดียวกัน จากปัญหาดังกล่าวทำให้น้ำในบ่อน้ำดังกล่าวเน่าเสีย มีสีดำและมีกลิ่นเหม็นรบกวน ส่งผลให้ผู้ร้องและประชาชนในพื้นที่ได้รับความเดือดร้อนไม่สามารถออกมานั่งเล่นนอกตัวบ้านได้ ประสบปัญหามาเป็นระยะเวลาประมาณ 4-5 ปีแล้ว เบื้องต้นเคยแจ้งเรื่องไปที่สำนักงานเขตจตุจักรแล้ว แต่ปัจจุบัน (วันที่ 27 มีนาคม 2566) พบว่าประสบปัญหามากกว่าเดิม จึงประสงค์ให้หน่วยงานที่เกี่ยวข้องแก้ไขปัญหาดังกล่าว เพื่อบรรเทาความเดือดร้อนให้กับผู้ร้องและประชาชนในพื้นที่ต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata